Lippo (etunimi)

Lippo on alun perin italialainen, jonkin verran Suomessakin esiintyvä miehen etunimi. 

Nimi on alkujaan lyhentymä Filippus-nimen italialaisesta muunnoksesta Filippo. Suomen ortodoksisessa kalenterissa se on kuitenkin yhdistetty nimeen Kalliopios, ja sen mukaisesti nimi on sijoitettu huhtikuun 7. päivälle, joka sekä katolisessa että ortodoksisessa kirkossa on Calliopus-nimisen, Vähän Aasian Kilikiassa 300-luvun alussa surmatun marttyyrin muistopäivä.

Suomessa nimi Lippo on huhtikuuhun 2025 mennessä annettu alle 126 miehelle ja alle 20 naiselle.

 Tunnettuja Lippoja 
Lippo Koivujuuri (1942–2000), suomalainen laulaja
Lippo Memmi (1291–1356), italialainen taidemaalari
Lippo Suominen, suomalainen kauppatieteilijä, salkunhoitaja ja varallisuudenhoidon strategi

 Lähteet 

Luokka:Etunimet